Document ID: 32006D0053

RÅDETS BESLUTNING
af 23. januar 2006
om ændring af beslutning 90/424/EØF om visse udgifter på veterinærområdet
(2006/53/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet (1),
under henvisning til udtalelse fra Det Europæiske Økonomiske og Sociale Udvalg (2), og
ud fra følgende betragtninger:
(1)
Aviær influenza, tidligere kaldet fjerkræpest, er en meget alvorlig infektion hos fugle, som udgør en meget stor sundhedsrisiko for dyr. Influenzavirus af aviær oprindelse kan under visse betingelser også udgøre en sundhedsrisiko for mennesker.
(2)
I henhold til Rådets beslutning 90/424/EØF af 26. juni 1990 om visse udgifter på veterinærområdet (3) kan Fællesskabet yde finansielt tilskud til medlemsstaterne til udryddelse af visse dyresygdomme. Ifølge beslutningen kan der i dag ydes sådanne tilskud til udryddelse af aviær influenza forårsaget af de såkaldt »højpatogene« virusstammer.
(3)
Under de seneste epidemier af aviær influenza oplevede man sygdomsudbrud forårsaget af lavpatogene aviær influenza-vira, som efterfølgende muterede til højpatogene vira med katastrofale konsekvenser og risici for folkesundheden til følge. Når først et virus er muteret, er det ekstremt vanskeligt at bekæmpe. Ved Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza (4) fastsættes der obligatoriske overvågnings- og bekæmpelsesforanstaltninger også vedrørende lavpatogene vira, med det formål at forhindre udbrud af højpatogen aviær influenza.
(4)
På baggrund af vedtagelsen af direktiv 2005/94/EF bør beslutning 90/424/EØF ændres, så der også kan ydes finansielt tilskud fra Fællesskabet til de udryddelsesforanstaltninger, som medlemsstaterne gennemfører for at bekæmpe lavpatogene aviær influenza-virusstammer, der vil kunne mutere til højpatogene stammer -
VEDTAGET FØLGENDE BESLUTNING:
Artikel 1
Beslutning 90/424/EØF ændres således:
1)
Artikel 3 ændres således:
a)
Stk. 1, sjette led, udgår.
b)
Stk. 2, første led, affattes således:
»-
nedslagning af dyr af modtagelige arter, som er angrebet eller smittet eller mistænkt for at være angrebet eller smittet, og destruktion af dyrene«.
c)
Stk. 4 affattes således:
»4. Hvis det på grund af udviklingen i situationen i Fællesskabet viser sig at være nødvendigt at videreføre den i stk. 2 og artikel 3a omhandlede aktion, kan der efter proceduren i artikel 41 træffes en ny afgørelse om finansielt tilskud fra Fællesskabet, som kan ligge 50 % over det i stk. 5, første led, omhandlede. Når denne afgørelse træffes, kan der fastsættes foranstaltninger, som den pågældende medlemsstat skal træffe for at sikre, at aktionen lykkes, herunder også andre foranstaltninger end dem, der er nævnt i stk. 2.«
2)
Følgende artikel indsættes:
»Artikel 3a
1. Denne artikel og artikel 3, stk. 3 og 4, finder anvendelse, hvis der udbryder aviær influenza på en medlemsstats område.
2. Den pågældende medlemsstat får finansielt tilskud fra Fællesskabet til udryddelse af aviær influenza, på betingelse af, at de i Rådets direktiv 2005/94/EF af 20. december 2005 om fællesskabsforanstaltninger til udryddelse af aviær influenza (5) fastsatte minimumsbekæmpelsesforanstaltninger er gennemført effektivt og fuldt ud i overensstemmelse med de relevante EF-retsforskrifter, og at der hurtigt er ydet passende godtgørelse til dyreejerne, hvis dyr af modtagelige arter, som er angrebet eller smittet eller mistænkt for at være angrebet eller smittet, er blevet aflivet.
3. Det finansielle tilskud fra Fællesskabet, om nødvendigt opdelt i flere rater, udgør:
-
50 % af medlemsstatens udgifter til at godtgøre dyreejerne for aflivning af fjerkræ eller andre fugle i fangenskab
-
50 % af medlemsstatens udgifter i forbindelse med destruktion af dyr, destruktion af animalske produkter, rengøring og desinfektion af bedrifter og materiel, destruktion af det kontaminerede foder og destruktion af kontaminerede materialer, såfremt disse ikke kan desinficeres,
-
100 % af udgifterne til vaccine og 50 % af udgifterne til selve vaccinationen, hvis der er truffet afgørelse om nødvaccination i henhold til artikel 54 i direktiv 2005/94/EF.
3)
I artikel 6, stk. 1, artikel 7, stk. 1, og artikel 8, stk. 1, indsættes en henvisning til »artikel 3a, stk. 1« efter henvisningen til »artikel 3, stk. 1«.
4)
I bilaget tilføjes følgende led i gruppe 1:
»-
Aviær influenza«.
Artikel 2
Denne beslutning er rettet til medlemsstaterne.
Udfærdiget i Bruxelles, den 23. januar 2006.

Labels: 11
17
19
5
0
6